Раздел I.

ОБЩИ ПОЛОЖЕНИЯ

 Община Брегово, с административен адрес: гр. Брегово, общ. Брегово, обл. Видин, пл. „Централен” №1; тел.09312/98-21; e-mail: ob\_bregovo@b-trust.org; интернет адрес: <http://bregovo.net/>; профил на купувача: <http://bregov.nit.bg>, на основание чл. 101а – чл. 101б, във връзка с чл. 14, ал. 4 от Закона за обществените поръчки (ЗОП), отправя покана до всички заинтересовани лица за възлагане на обществена поръчка, с предмет: **„Закупуване на аудио-визуално оборудване и специализирани компютърни системи, предназначени за обществено ползване с възможност за търсене и показване на аудио-визуална информация, управлявани чрез допир до екрана.” по обособени позиции**:

*Обособена позиция 1:* **Закупуване на аудио-визуално оборудване**

*Обособена позиция 2:* **Закупуване специализирани компютърни системи.**

 1.Описание предмета на поръчката.

Община Брегово изпълнява проект „Изграждане на Посетителски център за експониране на културно-историческото наследство и природните забележителности на община Брегово с прилагане на аудио-визуални компютърни технологии”, по мярка 313 „Насърчаване на туристическите дейности” от ПРСР за периода 2007-2013 г., подкрепена от ЕЗФРСР, финансиран с Договор **№ 05/313/00149 от 03.04.2013 г.** от Държавен фонд "Земеделие"

Предвид одобрените дейности по проекта се предвижда експонирането на местното етнографско, историческо и природно наследство да се прилага и чрез аудио-визуални компютърни технологии. За експонирането се използва съвкупност от аудио-визуална база с 36 кратки филма, озвучени на 5 езика и програма за управление на базата, позволяваща избора и показването на филмите, смяната на езика, спиране или ускоряване на кадрите.

Аудио-визуалната база и програмата за управление на базата се разполагат в компютърни системи, управлявани с допир до екрана, които включват:

* Специаизирания компютър предназначен за обществен достъп
* Системи за управление на аудио-визуално съдържание /5 броя/

Закупуването на аудио-визуалното оборудване за запис и възпроизводство, ще позволи разширяването на базата с нови събития и ще допринася за устойчивото развитие на представянето на културно-историческото наследство и природните забележителности на община Брегово.

2. Обект на поръчката: доставка по чл. 14, ал. 4, т. 2 от ЗОП.

 3. Срок на изпълнение: предложеният срок от Изпълнителя, но не по-дълъг от 60 (шестдесет) календарни дни.

 4. Прогнозната стойност за реализиране на поръчката е 26 678,00 (двадесет и шест хиляди шестстотин седемдесет и осем лева) лева без ДДС, която се явява и максимална обща стойност за офериране от участниците при подаване на оферта.

В случай че участникът е подал оферта за повече от една обособена позиция, той изготвя отделно Ценово предложение по всяка позиция като отбелязва за коя обособена позиция е предложението.

Данните в ценовото предложение се отпечатват или попълват с неизтриваемо мастило и се подписват от лице или лица, надлежно упълномощени за това от името на участника. Всички страници на ценовото предложение с направените по тях поправки се парафират от лицето или лицата, подписали ценовото предложение.

**Предлаганата цена по всяка обособена позиция не може да надхвърля следните пределни стойности без ДДС:**

За Обособена позиция №1: Закупуване на аудио-визуално оборудване до 3 988,00 (три хиляди деветстотин осемдесет и осем лева) лева без ДДС.

 **Предлаганата цена за всеки отделен вид на оборудването, включен в обособена позиция №1, не бива да надвишава максималните общи стойности без ДДС, заложени в следната таблица:**

|  |  |  |  |
| --- | --- | --- | --- |
| **№ по ред** | **Описание / вид на оборудването** | **Количество** | **Максимална обща сума без ДДС** |
| 1 | Видеокамера с необходимите допълнения/аксесоари- триножник, 2(два) комплекта акумулаторни батерии, зареждащо устройство.  | 1 бр. | 2 416,00 |
| 2 |  Аудио уредба | 1 бр. | 332,00 |
| 3 | Висококачествен микрофон | 1 бр. | 958,00 |
| 4 |  Фотоапарат | 1 бр. | 282,00 |

За Обособена позиция №2: Закупуване на специализирани компютърни системи до

22 690,00 (двадесет и две хиляди шестстотин и деветдесет лева) лева без ДДС.

 **Предлаганата цена за всеки отделен вид на оборудването, включен в обособена позиция №2, не бива да надвишава максималните общи стойности без ДДС, заложени в следната таблица:**

|  |  |  |  |
| --- | --- | --- | --- |
| **№ по ред** | **Описание / вид на оборудването** | **Количество** | **Максимална обща сума без ДДС**  |
| 1 | Видео станция за обществен достъп.  | 1 бр. | 5 000,00 |
| 2 |  Посетителска работна станция | 5 бр. | 10 000,00 |
| 3 | Широко форматен екран | 1 бр. | 1 500 ,00 |
| 4 |  Компютърно табло | 1 бр. | 4 650,00 |
| 5 | Сервизен компютър | 1 бр. | 1 540,00 |

*Посочените стойности включват всички разходи по изпълнение на обекта на поръчката /транспортни разходи, монтаж, разходи за доставка и др./*

***Ценовото предложение на участниците не може да надхвърля горепосочените максимални общи стойности на поръчката, както като цяло, така и по отделните обособени позиции и/или на някой от посочените видове оборудване към съответната обособена позиция.***

 ***Оферти, надвишаващи посочените общи стойности на обществената поръчка, както като цяло, така и по отделните обособени позиции и/или на някой от посочените видове оборудване към съответната обособена позиция, ще бъдат отстранени от участие и няма да бъдат допуснати до оценка.***

**5. Схема на плащане**

Обществената поръчка се осъществява по проект: „Изграждане на Посетителски център за експониране на културно-историческото наследство и природните забележителности на община Брегово с прилагане на аудио-визуални компютърни технологии”, съгласно условията надоговор за финансово подпомагане **№ 05/313/00149 от 03.04.2013г,** сключен между ДФЗ – Разплащателна агенция и община Брегово. Договорът е финансиран по Програмата за развитие на селските райони 2007- 2013 г., съфинансирана от държавния бюджет на Република България. Договорът, предмет на поръчката е по схема за отпускане на финансова помощ по Марка по мярка 313 „Насърчаване на туристическите дейности” от ПРСР за периода 2007-2013г., подкрепена от ЕЗФРСР.

Заплащането на цената на договора ще се извършва съгласно договорните условия и срокове по следната схема:

* **Авансовото плащане** към Изпълнителя е в размер на 25% (двадесет и пет процента) от стойността на настоящата обществена поръчка и се осъществява до 10 (десет) дни от датата на получаване на уведомително писмо с решение за съгласуване на проведената процедура и избора на изпълнител от страна на ДФ „Земеделие”; Авансът е платим по банкова сметка, посочена от Изпълнителя в договора, срещу представена фактура.
* **Окончателно плащане** - останалата дължима сума, равна на разликата между стойността на подписания договор между Възложител и Изпълнител, и получената сума от аванс се изплаща от Възложителя на Изпълнителя след приключване на дейностите по договора и подписване на приемо-предавателен протокол между страните при наличие на финансови средства по сметка на Възложителя /бенефициента/, отпуснати като безвъзмездна финансова помощ от ДФЗ по Договора за финансиране на проекта, в размер, определен след приспадане на платения аванс, както и на наложените корекции от финансиращия орган /ако има такива/ при одобрението на разходите от ДФЗ и представяне на фактура - оригинал от Изпълнителя.

 6. Място на изпълнение: община Брегово, област Видин

**7.** Срокът на валидност на офертите е 90 (деветдесет) календарни дни включително, считано от крайната дата за подаване на офертите, съгласно образеца на публичната покана.

Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

 Участник ще бъде отстранен от участие в настоящата процедура, ако представи оферта с по-кратък срок на валидност и/или откаже да го удължи, при последващо поискване от страна на Възложителя.

#   **8**. Критерий за оценка: "**Най-ниска предлагана цена”**

**Раздел II**

**ИЗИСКВАНИЯ ЗА КАЧЕСТВО И ТЕХНИЧЕСКИ СПЕЦИФИКАЦИИ**

1. Във връзка с предоставяне на добро качество и добър ефект, съгласно одобрените спецификации в проектното предложение минималните изисквания за закупуваната техника трябва да имат следните параметри:

За обособена позиция № 1: Закупуване на аудио-визуално оборудване

|  |
| --- |
| Закупуване на аудио-визуално оборудване |
| Описание | мярка | количество |
| Видеокамера • Формат на видео записа – Full HD 1920 x 1080;• Фокус - автоматичен за пълен обхват и ръчен;• Обектив – фокусно разстояние: минимално - не повече от 40 мм., максимално – не по-малко от 600 мм.;• Автоматично стабилизиране на изображението;• Вградена памет за запис на заснеманите изображения – не по-малка от 100 МВ;• Екран за изобразяване на заснеманото и за преглед на заснетото – диагонал не по малък от 6 см.;управление на екрана – панел чувствителен на допир;• Звукова система – Dolby® Digital вграден микрофон, вграден високоговорител;• Размери – не по големи от 200х150х150 мм.; • Тегло – не повече от 0,5 кг.;• Триножник,• Зареждащо устройство;• Два комплекта батерии. | брой | 1 |
| аудио уредба• обща звукова мощност 2 x 90 w (rms) • възпроизвеждане: cd-r/rw, mp3 • usb порт за запис и възпроизвеждане• фронтален аудио вход• дистанционно управление | брой | 1 |
| Висококачествен безжичен микрофон • Честотна характеристика 20 – 20 000 херца;• Комплект предавател приемник с максимално разстояние гарантиращо качествено предаване на звука – не по-малко от 100 м..;• Настолна стойка;• Триножник. | брой | 1 |
| Лесно преносим фотоапарат • Обектив - фокусно разстояние: минимално - не повече от 30 мм., максимално – не по-малко от 120 мм.; Цифрово мащабиране – не по-малко от 35;• Оптично мащабиране – не по-малко от 4х;• Разделителна способност – брой ефективни елементи в кадъра не по-малко от 9 милиона (9 мега пиксела);• Стабилизация на изображението;• Вградена памет за запис на изображенията – не по-малко от 10 МВ; | брой | 1 |

За обособена позиция № 2: Закупуване на специализирани компютърни системи

|  |
| --- |
| Закупуване на специализирани компютърни системи |
| описание | мярка | количество |
| Специализиран компютър, предназначен за обществен достъп • Корпус – устойчив на удар, от стомана с висококачествено прахово покритие, секретни ключалки.• Екран – диагонал 48 см (19") TFT LCD широко форматен с вградено управление чрез допир (SAW touch screen); • Процесор – 2 GHz;• Оперативна памет – 4 GB; • Твърд диск – 2 TB; • Видео карта –възможност за управление на два екрана, GMA, изходи: VGA / HDMI • Стерео аудио колонки; • Модул за безжична връзка към слушалки; • Безжични слушалки WL/BT• Охлаждащ вентилатор, ел. инсталация, кабели. | брой | 1 |
| Широкоформатен екран• диагонал 127 см. (50") ;• вход – HDMI. | брой | 1 |
| Посетителска работна станция, • Вградена в екран с управление чрез допир• Екран – диагонал 57см.(22 широко форматен с вградено управление чрез допир;• Процесор – 2 GHz; • Оперативна памет – 4 GB; • Твърд диск – 2 TB; • Видео карта –възможност за управление на два екрана, графичен ускорител GMA, изходи: VGA / HDMI • Стерео аудио колони; • Модул за безжична връзка към слушалки; • Безжични слушалки WL/BT | брой | 5 |
| Компютърно табло, предназначено за обществен достъп• Корпус –плосък, устойчив на удар, от стомана с възможност за окачване на стена, ключалка; • Екран – диагонал 66 см.(26”) TFT, 1366 x 768 широко форматен, с вградено управление чрез допир (SAW touch screen);• Процесор – две ядра 2 GHz socket 775;• Оперативна памет – 2 x 4 GB DDR2 800MHz; • Твърд диск – 2 TB • Вградени звукови колони стерео; | брой | 1 |
| Сервизен компютър• Екран – диагонал 48см.(19") TFT LCD широко форматен;• Процесор – 2 GHz;• Оперативна памет – 4 GB;• Твърд диск – 2 броя по 2 TB;• Видео карта –възможност за управление на два екрана, графичен ускорител GMA, изходи: VGA / HDMI• Мрежова карта | брой | 1 |

2. Изисквания към изпълнението.

 2.1. Всички извършени работи и доставени материали трябва да отговарят на актуалните (действащи в момента) Български държавни стандарти, европейските стандарти или еквивалентни международни стандарти.

 2.2. Доставката и монтирането на техниката е задължение на Изпълнителя. Всички артикули трябва да са придружени със съответните сертификати за произход и декларация, удостоверяваща съответствието им.

 2.3.Отчитането на изпълнените и подлежащите на заплащане видове се извършва с двустранно подписани от Изпълнителя и Възложителя протоколи.

Раздел III.

УСЛОВИЯ ЗА УЧАСТИЕ

1. В процедурата за възлагане на обществена поръчка може да участва всяко българско или чуждестранно физическо или юридическо лице, както и техни обединения, което отговаря на условията, посочени в Закона за обществени поръчки (ЗОП) и обявените изисквания от Възложителя в публичната покана и документацията за участие.
2. Възложителят ще отстрани от участие в процедура за възлагане на обществена поръчка участник, за който е налице поне едно от обстоятелства, посочени в чл. 47, ал. 1, т. 1, б. „а” до „д”, т. 2, 3 и 4, ал. 2, т. 1, 2а, 4 и 5 и ал. 5 от ЗОП, а именно Възложителят ще отстрани от участие участник:
	1. Който е осъден с влязла в сила присъда, освен ако е реабилитиран, за:
		1. престъпление против финансовата, данъчната или осигурителната система, включително изпиране на пари, по [чл. 253 - 260 от Наказателния кодекс](http://web.apis.bg/p.php?i=490430#p5974085);
		2. подкуп по [чл. 301 - 307 от Наказателния кодекс](http://web.apis.bg/p.php?i=490430#p5974106);
		3. участие в организирана престъпна група по [чл. 321 и 321а от Наказателния кодекс](http://web.apis.bg/p.php?i=490430#p6484841);
		4. престъпление против собствеността по [чл. 194 - 217 от Наказателния кодекс](http://web.apis.bg/p.php?i=490430#p5973678);
		5. престъпление против стопанството по [чл. 219 - 252 от Наказателния кодекс](http://web.apis.bg/p.php?i=490430#p5974303);
	2. който е обявен в несъстоятелност;
	3. който е в производство по ликвидация или се намира в подобна процедура съгласно националните закони и подзаконови актове.
	4. има задължения по смисъла на [чл. 162, ал. 2, т. 1 от Данъчно-осигурителния процесуален кодекс](http://web.apis.bg/p.php?i=204216#p4795971) към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен;
	5. който е в открито производство по несъстоятелност, или е сключил извънсъдебно споразумение с кредиторите си по смисъла на [чл. 740 от Търговския закон](http://web.apis.bg/p.php?i=301352#p7635795), а в случай че кандидатът или участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът или участникът е преустановил дейността си;
	6. който е виновен за неизпълнение на задължения по договор за обществена поръчка, доказано от възложителя с влязло в сила съдебно решение;
	7. който е осъден с влязла в сила присъда, освен ако е реабилитиран за престъпление по [чл. 136 от Наказателния кодекс](http://web.apis.bg/p.php?i=490430#p11861378), свързано със здравословните и безопасни условия на труд, или по [чл. 172 от Наказателния кодекс](http://web.apis.bg/p.php?i=490430#p5973172) против трудовите права на работниците;
	8. който е осъден с влязла в сила присъда за престъпление по [чл. 313 от Наказателния кодекс](http://web.apis.bg/p.php?i=490430#p5974351) във връзка с провеждане на процедури за възлагане на обществени поръчки;
	9. при който лицата по чл. 47, ал. 4 от ЗОП са свързани лица с възложителя или със служители на ръководна длъжност в неговата организация;
	10. който е сключил договор с лице по [чл. 21 или 22 от Закона за предотвратяване и установяване на конфликт на интереси](http://web.apis.bg/p.php?i=315800#p4204285).
3. Когато участникът предвижда участието на подизпълнители при изпълнение на поръчката, изискванията по чл. 47, ал. 1 и ал. 5 от ЗОП се прилагат и за подизпълнителите.
4. Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1, т. 1, б. „а” до „д”, т. 2, 3 и 4 и ал. 2, т. т. 1, 2а, 4 и 5 от ЗОП.
5. При подаване на офертата участникът удостоверява липсата на обстоятелствата по чл. 47, ал. 1 и 5 от ЗОП и посочените в обявлението изисквания по ал. 2, т. т. 1, 2а, 4 и 5 с една декларация, подписана от лицата, които представляват участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя.
6. Свързани лица по смисъла на § 1, т. 23а от ДР на ЗОП или свързани предприятия по смисъла на § 1, т. 24 от ДР на ЗОП не може да бъдат самостоятелни участници в тази процедура.
7. Когато участник в процедурата е обединение, което не е юридическо лице, всички посочени по-горе обстоятелства се отнасят до всеки от участниците в обединението и подлежат на деклариране.

Раздел IV.

МИНИМАЛНИ ИЗИСКВАНИЯ ЗА ТЕХНИЧЕСКИ ВЪЗМОЖНОСТИ И КВАЛИФИКАЦИЯ НА УЧАСТНИИТЕ

Участникът следва да е изпълнил през последните 3 (три) години, считано от датата на подаване на офертата минимум **1 /една/ доставка, еднаква или сходна с предмета на поръчката по обособени позиции, а именно: Обособена позиция №1** - Доставка на аудио-визуално оборудване, **Обособена позиция №2** - Доставка на компютърни системи.

**Изискването се доказва**  с представяне на списък на основните доставки, изпълнени през последните 3 (три) години, считано от датата на подаване на офертата.

Списъкът трябва да бъде придружен от документите, посочени в чл. 51, ал. 4 от ЗОП, а именно:

а) доказателство за извършените доставки под формата на удостоверение, издадено от получателя или от компетентен орган, или

б) доказателство за извършените доставки чрез посочване на публичен регистър, в който е публикувана информация за доставките.

*Ако участникът участва за всички обособени позиции, списъкът се попълва отделно за всяка от позициите, за които се подава оферта.*

*В случай че участникът участва като обединение, което не е юридическо лице, изискването се прилага към обединението-участник като цяло, а не към всяко от лицата, включени в него.*

 *Когато участникът в процедурата предвижда участието на подизпълнители, изискванията се прилагат по отношение на тях съобразно вида и дела на тяхното участие*.

*Когато участник в процедурата е чуждестранно физическо или юридическо лице или техни обединения, същите представят еквивалентни документи на посочените изисквани от Възложителя, издадени от компетентен орган от страната, в която са установени.*

 *Когато участник в процедурата е чуждестранно физическо или юридическо лице или техни обединения, в случай че документите за доказване на технически възможности, квалификация и опит са на чужд език, същите се представят и в превод.*

*Участник, който не отговаря на изискванията, посочени в този раздел, се отстранява от участие в процедурата*

Раздел V.

НЕОБХОДИМИ ДОКУМЕНТИ

1. Всяка оферта за участие в настоящата обществена поръчка се изготвя съгласно приложените в настоящата документация образци. **Представените образци в документацията за участие и условията, описани в тях са задължителни за участниците.** Ако офертата не е представена по представените образци, Възложителят може да отстрани участника от разглеждане, оценка и класиране, поради несъответствие на офертата с изискванията на документацията за участие.

Всеки лист, съдържащ се в офертата, трябва да бъде номериран. Офертата трябва да съдържа следните ДОКУМЕНТИ, представени в следната поредност:

* **Списък на документите и информацията,** съдържащи се в офертата, подписан от участника;
* **Представяне на участника** – попълва се **Приложение №1**, което включва посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

 *Когато участникът в процедурата е обединение, което не е юридическо лице, Приложение №1 се попълва от обединението като цяло.*

 *Документите в офертите на участниците по чл.56, ал.1, т.1, които не са на български език се представят на езика, на който са изготвени и в «официален превод» на български език, извършен от преводач, който има сключен договор с Министерство на външните работи за извършване на официални преводи.*

* **Нотариално заверено пълномощно** на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за съдебна регистрация) - оригинал;
* **При участник обединение - Копие на договора за обединение,** в който е предвидено разпределението на дейностите на членовете на обединението по изпълнение на поръчката, а когато в договора не е посочено лицето, което представлява участниците в обединението и документ, подписан от лицата в обединението, в който се посочва представляващият.
* **Декларация от членовете на обединението/консорциума** за ангажираност към поръчката – попълва се **Приложение №2**;
* **Декларация по чл. 56, ал. 1, т. 8 от ЗОП** за видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители – попълва се **Приложение №3**;

 Забележка:

 *Когато участникът в процедурата е обединение, което не е юридическо лице Приложение №3 се представя от обединението като цяло.*

* **Декларация по чл. 56, ал. 1, т. 12 от ЗОП** за приемане на условията в проекта на договор - попълва се **Приложение №4**;

 *Когато участникът в процедурата е обединение, което не е юридическо лице, Приложение №4 се представя от всеки участник в обединението.*

* Списък-Декларация на изпълнените доставки с подобен предмет-Приложение № 5;

Списъкът трябва да бъде придружен от документите, посочени в чл. 51, ал. 4 от ЗОП, а именно:

а) доказателство за извършените доставки под формата на удостоверение, издадено от получателя или от компетентен орган, или

б) доказателство за извършените доставки чрез посочване на публичен регистър, в който е публикувана информация за услугите.

*Ако участникът участва за всички обособени позиции, списъкът се попълва отделно за всяка от позициите, за които се подава оферта.*

*В случай че участникът участва като обединение, което не е юридическо лице, изискването се прилага към обединението-участник като цяло, а не към всяко от лицата, включени в него.*

 *Когато участникът в процедурата предвижда участието на подизпълнители, изискванията се прилагат по отношение на тях съобразно вида и дела на тяхното участие*.

*Когато участник в процедурата е чуждестранно физическо или юридическо лице или техни обединения, същите представят еквивалентни документи на посочените изисквани от Възложителя, издадени от компетентен орган от страната, в която са установени.*

 *Когато участник в процедурата е чуждестранно физическо или юридическо лице или техни обединения, в случай че документите за доказване на технически възможности, квалификация и опит са на чужд език, същите се представят и в превод.*

* **Декларация по чл. 47, ал. 9 от ЗОП - *Приложение №6***

*Когато участникът в процедурата е обединение, което не е юридическо лице, Приложение №6 се представя от всеки участник в обединението.*

* **Предложение за изпълнение на поръчката** - ***Приложение №7-1*** и/или ***Приложение №7-2*** (в зависимост от това за коя обособена позиция се подава оферта);

 Предложението за изпълнение на поръчката трябва да включва попълнено и подписано ***Приложение №7-1*** и/или ***Приложение №7-2*** - оригинал.

* **Ценово предложение** - ***Приложение №8-1***и/или***Приложение №8-2***(в зависимост от това за коя обособена позиция се подава оферта)*;*

Ценовото предложение трябва да включва попълнено и подписано ***Приложение №8-1*** и/или ***Приложение №8-2*** - оригинал, като крайното ценово предложение да не бъде закръглено, а да бъде изписано до стотинка *(до втория знак след десетичната запетая)*, да бъде посочена стойността без ДДС и стойността с ДДС.

Ценовото предложение трябва да съответства на Предложението за изпълнение на поръчката по отношение на количествата и видовете доставки за изпълнение на поръчката. В противен случай, участникът се отстранява.

Участникът е единствено отговорен за евентуално допуснати грешки и пропуски в изчисленията на предложените от него цени, което удостоверява с подпис и печат на всеки един документ, включен в ценовото предложение.

При несъответствие между цифровата и изписаната с думи цена ще се взима в предвид изписаната с думи.

 ***Забележка: Оферта, която не отговаря на изискванията за участие или в нея липсват един или няколко от изисканите от Възложителя документи, се отхвърля и не се разглежда, като участникът не може да я коригира допълнително и да добавя липсващи или неправилно попълнени документи.***

**ВАЖНО!**

**Назначената от възложителя комисия ще извърши публично отваряне на подадените по настоящата публична покана оферти на 11. 03. 2015 г. от 13 00 ч. в сградата на Община Брегово (заседателна зала, II етаж) - град Брегово, пл. "Централен" №1. На това публично заседание могат да присъстват участниците в публичната покана или техни упълномощени представили, както и представители на средствата за масово осведомяване и на други лица при спазване на установения режим за достъп до сградата, в която се извършва отварянето.**

Раздел VI.

ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТИТЕ.

УСЛОВИЯ ЗА ИЗПЪЛНЕНИЕ

1. Участникът подготвя и представя оферта, която трябва да съответства напълно на изискванията и указанията в Публичната покана и настоящата документация, неразделна част към нея. Невъзможността участникът да предостави цялата изискана информация, или представи оферта, неотговаряща на условията посочени от Възложителя, при всички случаи води до отстраняването му.

* Не се допуска представянето на варианти на офертата.
* Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В настоящата обществена поръчка едно физическо или юридическо лице може да участва само в едно обединение, което има качеството на участник.
* Недопустимо е разделянето на обособената/обособените позиция/позиции, за която/които се подава оферта на отделни елементи, съответно подаването на оферта само за отделни доставки;
* Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка, или чрез куриерска служба. Върху плика участникът отбелязва "Оферта", посочва наименованието и адреса на Възложителя, наименованието на обществената поръчка, позицията/позициите, за която/които участва, адрес за кореспонденция, телефон и по възможност факс и електронен адрес.
* Офертата следва да бъде представена на адрес: п.к. 3790, гр. Брегово, област Видин, пл. „Централен" № 1, в деловодството, при задължително спазване на часа и датата, посочени в Публичната покана, като краен срок за представяне на офертите. Възложителят не приема за участие в обществената поръчка и връща незабавно на участниците оферти, които са представени след изтичане на крайния срок за получаване на оферти или са в незапечатан или скъсан плик. Тези обстоятелства се отбелязват във входящия регистър.
* При приемане на офертата върху плика се отбелязват поредния номер, датата и часа на получаването и посочените данни се записват във входящ регистър, за което на приносителя се издава документ.

Ако участникът изпраща офертата чрез препоръчана поща или куриерска служба, разходите са за сметка на участника. В този случай той следва да изпрати офертата така, че да обезпечи нейното пристигане на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.

Възложителят не се ангажира да съдейства за пристигането на офертата на адреса и в срока определен от него. Участникът не може да иска от Възложителя съдействия като: митническо освобождаване на пратка; получаване чрез поискване от пощенски клон; получаване в офис на куриерски служби или други подобни.

До изтичане на срока за подаване на офертите всеки участник в обявената обществена поръчка може да промени, допълни или да оттегли офертата си, като върху плика ясно се изписва следното:

„Допълнение/ Промяна на оферта, към вх. №..........". След крайния срок за подаване на офертите, участниците не могат да оттеглят или променят офертите си.

Всички разходи на участника за участие в процедурата са за негова сметка.

Офертата се подава на български език. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите изискуеми в Раздел V на настоящата документация, които са на чужд език, се представят и в превод на български език .

Когато за някои от изискуемите документи е определено, че може да се представят чрез "заверено от участника копие", за такъв документ се счита този, при който върху копието на документа се съдържа:

* текста "вярно с оригинала";

Задължително следва да има собственоръчен подпис на представляващия участника и положен „мокър" печат (ако има такъв).

Представените образци в документацията за участие и условията, описани в тях са задължителни за участниците. Ако офертата не е представена по представените образци, Възложителят може да отстрани участника, поради несъответствие на офертата с изискванията на документацията за участие.

Документите и данните в офертата, се подписват само от лица с представителни функции, съгласно регистрацията или документа, посочващ представляващия при участници обединения/консорциуми, или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции, съгласно изискванията на настоящата документация.

Всеки участник в обществената поръчка е длъжен да заяви в офертата си, дали при изпълнението на поръчката ще ползва подизпълнители и какъв ще бъде делът на участието на подизпълнителите в изпълнението на поръчката.

Възложителят не приема за участие и връща на участника оферта, която е:

* В незапечатан, скъсан или прозрачен плик;
* Подадена след изтичане на крайния срок за получаване на офертите.

Участниците са длъжни да съблюдават сроковете и условията, посочени в Публичната покана и настоящата документация. Офертите трябва да бъдат получени от Възложителя на посочения адрес, не по-късно от обявените ден и час.

 **2. Комуникация между възложителите и участниците**

 Комуникацията и действията на възложителя и на участниците, свързани с настоящата процедура са в писмен вид.

Участникът може да представя своите писма и уведомления чрез препоръчано писмо с обратна разписка, по факс или по електронен път при условията и по реда на Закона за електронния документ и електронния подпис, като същите следва да бъдат адресирани до Кмета на Община Брегово – Милчо Лалов.

 Решенията на възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

Раздел VII.

ПРОВЕЖДАНЕ НА ПРОЦЕДУРАТА, РАЗГЛЕЖДАНЕ И ОЦЕНКА НА ОФЕРТИТЕ.

ОПРЕДЕЛЯНЕ НА ИЗПЪЛНИТЕЛ НА ОБЩЕСТВЕНАТА ПОРЪЧКА.

1. Комисията, назначена от Възложителя, започва своята работа след получаване на списъка с участниците и представените оферти.
2. Членовете на комисията подписват декларации за обстоятелствата по чл. 35, ал. 1 т.2, т. 3 и т. 4 от ЗОП, а именно че:
	* не са "свързани лица" по смисъла на Закона за обществените поръчки с кандидат или участник в процедурата или с посочените от него подизпълнители, или с членове на техните управителни или контролни органи;
	* нямат частен интерес по смисъла на Закона за предотвратяване и установяване на конфликт на интереси от възлагането на обществената поръчка;
	* не са участвали като външни експерти в изготвянето на техническите спецификации в методиката за оценка на офертата;

 3. Членовете на комисията представят на възложителя декларация за съответствие на горепосочените обстоятелства след получаване на списъка с участниците, подали оферти;

 4. Комисията съставя, по реда на чл. 101г, ал. 3 и ал. 4 от ЗОП, протокол за резултатите от работата си. Комисията разглежда и оценява офертите, ръководейки се от разпоредбите на ЗОП приложими за обществени поръчки по реда на чл. 14, ал. 4, т. 2 от ЗОП.

Критерият за оценка на офертите е "Най-ниската предлагана цена", като правилото на чл.70 от ЗОП не се прилага.

Раздел VIII.

 СКЛЮЧВАНЕ НА ДОГОВОР

Възложителят сключва договор за изпълнение на обекта на обществената поръчка с участника, определен за изпълнител.

 Съгласно чл. 101д от ЗОП: „Възложителят може да възложи изпълнението на поръчката и в случаите, когато е подадена само една оферта, ако същата е в съответствие с техническите спецификации.“

 Ако е посочен Единен идентификационен код /ЕИК/, не се изисква доказването на обстоятелства, вписани в търговския регистър, и представянето на актове, обявени в търговския регистър.

Договорът за обществена поръчка се сключва в пълно съответствие с проекта на договор (Приложение 9), представен в документацията за участие и включва задължително всички предложения от офертата на участника, определен за изпълнител.

 Преди сключване на договора за обществената поръчка, избрания ИЗПЪЛНИТЕЛ представя на ВЪЗЛОЖИТЕЛЯ документи, издадени от компетентен орган, за удостоверяване липсата на обстоятелствата по чл. 47, ал. 1, т. 1 и декларации за липса на обстоятелствата по чл. 47, ал. 5.

 *Всички представени оферти остават в архива на Възложителя.*

По неуредените въпроси от настоящата документация ще се прилагат разпоредбите на Закона за обществените поръчки и приложимите разпоредби на действащото законодателство в Република България.